4. ลักษณะการประกอบธุรกิจ

4.1 ประวัติความเป็นมาและพัฒนาการที่สำคัญ

บริษัท ธนาสิริ กรุ๊ป จำกัด (มหาชน) (“บริษัทฯ”) เดิมชื่อ “บริษัท ประสิทธิ์ปิ่นเกล้า จำกัด”
โดยมีคุณประสิทธิ์ เสถียรภาพอยุทธ์ เป็นผู้ก่อตั้งเมื่อวันที่ 19 กุมภาพันธ์ 2528
ด้วยทุนจดทะเบียนจำนวน 50 ล้านบาท
โดยมีวัตถุประสงค์ในการประกอบธุรกิจพัฒนาอสังหาริมทรัพย์ประเภทบ้านจัดสรรพร้อมที่ดินเพื่อขาย
โดยโครงการส่วนใหญ่จะเป็นโครงการอาคารพาณิชย์และทาวน์เฮาส์ ภายใต้ชื่อโครงการ
“ประสิทธิ์นิเวศน์”

ในช่วงตั้งแต่ปี 2539 บริษัทฯ
ได้มีการหยุดการพัฒนาอสังหาริมทรัพย์เนื่องจากวิกฤตเศรษฐกิจและวิกฤติอสังหาริมทรัพย์เกิดขึ้นในประเทศไทย
และในปี 2545 บริษัทฯ ได้เริ่มดำเนินกิจการต่อโดยทายาทของคุณประสิทธิ์ เสถียรภาพอยุทธ์ ได้แก่
คุณอารีศักดิ์ เสถียรภาพอยุทธ์, คุณกุลพัชรี เสถียรภาพอยุทธ์ และคุณสุทธิรักษ์ เสถียรภาพอยุทธ์
ได้เข้ามาเป็นผู้บริหารของบริษัทฯ เพื่อสานต่อเจตนารมณ์ของผู้ก่อตั้ง
โดยจะมุ่งเน้นโครงการลักษณะบ้านเดี่ยวและทาวน์เฮาส์เป็นสำคัญ และได้เปลี่ยนชื่อบริษัทใหม่เป็น
“บริษัท ธนาสิริ บ้านและสวน จำกัด“ เมื่อวันที่ 11 ธันวาคม 2545

ต่อมาในปี 2546 บริษัทฯ ได้เปิดโครงการบ้านเดี่ยวโครงการแรกที่ถนนรัตนาธิเบศร์
ภายใต้ชื่อโครงการ “บ้านธนาสิริ รัตนาธิเบศร์” จำนวน 112 ยูนิต พื้นที่ 28-3-74.7 ไร่
มูลค่าโครงการรวม 595 ล้านบาท และได้เปิดโครงการใหม่เพิ่มเติมอีกหลายโครงการ
โดยโครงการส่วนใหญ่ของบริษัทฯ จะอยู่ในบริเวณจังหวัดนนทบุรี ย่านบางบัวทอง รัตนาธิเบศร์
ถนนราชพฤกษ์ เป็นต้น

ต่อมาในปี 2551 กลุ่มผู้ถือหุ้นได้ปรับโครงสร้างหุ้นภายในกลุ่มบริษัทที่เกี่ยวข้องกันทั้งหมด 5 บริษัท
ได้แก่

1)  บริษัท ธนาสิริ บ้านและสวน จำกัด (ชื่อเดิม บริษัท ประสิทธิ์ปิ่นเกล้า จำกัด )

2)  บริษัท พรประสิทธิ์การเคหะ จำกัด

3)  บริษัท พรประสิทธิ์ปิ่นเกล้า จำกัด

4)  บริษัท ประสิทธิ์นิเวศน์การเคหะ จำกัด และ

5)  บริษัท ธนาสิริ พร๊อพเพอร์ตี้ ดีเวลลอปเม้นท์ จำกัด (“TPD”) (เดิมชื่อ บริษัท กมลา แมนชั่น
    จำกัด)

โดยบริษัททั้ง 5 แห่งประกอบธุรกิจพัฒนาอสังหาริมทรัพย์เหมือนกัน
แต่เนื่องจากกลุ่มผู้ถือหุ้นมีความประสงค์จะนำบริษัทฯ เข้าจดทะเบียนในตลาดหลักทรัพย์ เอ็ม เอ ไอ
(“ตลาดหลักทรัพย์”)
จึงได้ทำการปรับโครงสร้างกลุ่มบริษัทให้เกิดความชัดเจนและไม่ก่อให้เกิดความขัดแย้งทางผลประโยชน์
โดยดำเนินการปิดบริษัท 3 แห่ง ได้แก่ บริษัท พรประสิทธิ์การเคหะ จำกัด บริษัท
พรประสิทธิ์ปิ่นเกล้า จำกัด และบริษัท ประสิทธิ์นิเวศน์การเคหะ จำกัด
ซึ่งขณะนี้อยู่ระหว่างการชำระบัญชีเลิกกิจการ และได้ดำเนินการให้บริษัทฯ เข้าไปซื้อหุ้น TPD
ซึ่งมีทุนจดทะเบียนและเรียกชำระแล้วจำนวน 50 ล้านบาท ในสัดส่วนร้อยละ 99.6
ของทุนจดทะเบียนเรียกชำระแล้วทั้งหมด ปัจจุบัน TPD ดำเนินพัฒนาอสังหาริมทรัพย์ในจังหวัดภูเก็ต

บริษัทฯ ได้จดทะเบียนแปรสภาพบริษัทเป็นบริษัทมหาชนจำกัด และได้มีการเปลี่ยนชื่อบริษัทเป็น
“บริษัท ธนาสิริ กรุ๊ป จำกัด (มหาชน)” เมื่อวันที่ 22 เมษายน 2552 โดยมีทุนจดทะเบียนจำนวน
255 ล้านบาท เป็นทุนชำระแล้วจำนวน 200 ล้านบาท บริษัทฯ
มีการเปลี่ยนแปลงและพัฒนาการที่สำคัญโดยสามารถสรุปได้ดังนี้

+--------------+-------------------------------------------------------+
| เดือน / ปี     | พัฒนาการที่สำคัญของบริษัท ธนาสิริ กรุ๊ป จำกัด (มหาชน)            |
+==============+=======================================================+
| กุมภาพันธ์ 2528 | เริ่มก่อตั้งบริษัทภายใต้ ชื่อ “บริษัท ประสิทธิ์ปิ่นเกล้า จำกัด”          |
|              | โดยมีคุณประสิทธิ์ เสถียรภาพอยุทธ์เป็นผู้ถือหุ้นใหญ่ บริษัทฯ            |
|              | มีทุนจดทะเบียนเริ่มต้นจำนวน 50 ล้านบาท บริษัทฯ                 |
|              | ได้เปิดขายโครงการอาคารพาณิชย์และทาวน์เฮาส์รวมกว่า 10 โครงการ |
|              | ได้แก่ ปิ่นเกล้าวิลเลจ, ประสิทธิ์นิเวศน์ 1-10 และเพชรเกษม 1      |
+--------------+-------------------------------------------------------+
| มิถุนายน 2533  | TPD ได้เริ่มก่อตั้งเมื่อวันที่ 26 มิถุนายน 2533 ทุนจดทะเบียน 50      |
|              | ล้านบาท มีวัตถุประสงค์เพื่อการค้าอสังหาริมทรัพย์                  |
|              | แต่ยังไม่ได้มีการพัฒนาโครงการใดๆ จนกระทั่งปี 2551              |
+--------------+-------------------------------------------------------+
| ธันวาคม 2545  | ทายาทกลุ่มตระกูลเสถียรภาพอยุทธ์เข้ามาบริหารและเปลี่ยนชื่อบริษัทเป็น  |
|              | “บริษัท ธนาสิริ บ้านและสวน จำกัด”                           |
+--------------+-------------------------------------------------------+
| พฤษภาคม 2546 | พัฒนาโครงการต่อเนื่องโดยการเปิดขายบ้านเดี่ยวโครงการ “บ้านธนาสิริ |
|              | รัตนาธิเบศร์” ถนนรัตนาธิเบศร์ จังหวัดนนทบุรี จำนวน 112 ยูนิต พื้นที่  |
|              | 28-3-74.7 ไร่ มูลค่าโครงการ 595 ล้านบาท                   |
|              | ซึ่งปิดโครงการเรียบร้อยแล้วเมื่อปี 2550                        |
+--------------+-------------------------------------------------------+
| กันยายน 2549  | เปิดขายทาวน์เฮาส์ โครงการ “ไพร์มเพลส รัตนาธิเบศร์ - บางใหญ่”  |
|              | ถนนเลียบคลองบางไผ่ บางบัวทอง จังหวัดนนทบุรี จำนวน 223 ยูนิต    |
|              | พื้นที่ 17 – 2 – 22.8 ไร่ มูลค่า 344 ล้านบาท                  |
+--------------+-------------------------------------------------------+
| 2550         | เปิดขายบ้านแฝด โครงการใหม่ 2 โครงการ คือ                  |
|              |                                                       |
| พฤษภาคม      | -   โครงการ “เดอะ คลัสเตอร์ วิลล์ ราชพฤกษ์” ถนนท่าน้ำนนทบุรี – |
|              |     วัดโบสถ์ดอนพรหม นนทบุรี จำนวน 46 ยูนิต พื้นที่ 7 ไร่ มูลค่า    |
| กันยายน       |     128 ล้านบาท และ                                    |
|              |                                                       |
| พฤศจิกายน     | -   โครงการ “เดอะ ไพรเวซี่ ไพร์มเพลส รัตนาธิเบศร์ – บางใหญ่” |
|              |     ซอยวัดไผ่เหลือง                                      |
|              |                                                       |
|              | บางบัวทอง นนทบุรี จำนวน 57 ยูนิต พื้นที่ 10-1-11 ไร่ มูลค่า 151   |
|              | ล้านบาท                                                |
|              |                                                       |
|              | บริษัทฯ เพิ่มทุนจดทะเบียนเป็น 200 ล้านบาท (ชำระเต็มมูลค่าแล้ว)    |
|              | เพ                                                    |
|              | ื่อใช้เป็นเงินทุนหมุนเวียนในการดำเนินการและพัฒนาโครงการของบริษัทฯ |
+--------------+-------------------------------------------------------+
| 2551         | เปิดขายบ้านเดี่ยวโครงการ “ธนาสิริ ปิ่นเกล้า – ราชพฤกษ์”         |
|              | ริมถนนราชพฤกษ์ นนทบุรี จำนวน 136 ยูนิต พื้นที่ 25-0-39 ไร่ มูลค่า  |
| มีนาคม        | 522 ล้านบาท                                            |
|              |                                                       |
| พฤษภาคม      | TPD                                                   |
|              | เริ่มโครงการในจังหวัดภูเก็ตโดยเข้าซื้อบ้านที่พัฒนายังไม่แล้วเส        |
|              | ร็จบางส่วนและที่ดินเปล่าจากผู้ประกอบการรายอื่นที่ไม่เกี่ยวข้องกับบริษัทฯ |
|              | (รายละเอียดที่มาของการทำรายการแสดงในหน้า 17)              |
|              |                                                       |
|              | เปิดขายบ้านแฝดโครงการ “เดอะ ไพรเวซี่ ไพร์มเพลส 2 รัตนาธิเบศร์ |
|              | – บางใหญ่” ถนนเลียบคลองบางไผ่ บางบัวทอง นนทบุรี จำนวน 84    |
|              | ยูนิต พื้นที่ 14-1-60 ไร่ มูลค่า 220 ล้านบาท                    |
+--------------+-------------------------------------------------------+
| พฤศจิกายน     | ที่ประชุมคณะกรรมการบริษัท ครั้งที่ 16/2551 วันที่ 16 พฤศจิกายน     |
|              | 2551 มีมติให้บริษัทฯ เข้าซื้อหุ้นบริษัท TPD ทุนจดทะเบียนจำนวน 50    |
|              | ล้านบาท                                                |
|              | ดำเนินธุรกิจพัฒนาอสังหาริมทรัพย์จากกลุ่มตระกูลเสถียรภาพอยุทธ์       |
|              | ในสัดส่วนร้อยละ 99.6 ของทุนจดทะเบียน ตามมูลค่าทางบัญชี         |
|              | โดยมีมูลค่าเงินลงทุนรวมทั้งหมด 40.4 ล้านบาท                   |
|              | เพื่อเป็นการปรับโครงสร้างการถือหุ้นภายในกลุ่มบริษัท               |
|              | สำหรับเตรียมความพร้อมในการเข้าจดทะเบียนในตลาดหลักทรัพย์ฯ      |
|              | โดยเข้าทำรายการเมื่อวันที่ 18 ธันวาคม 2551                   |
+--------------+-------------------------------------------------------+
| เมษายน 2552  | บริษัทฯ ได้จัดให้มีการประชุมสามัญผู้ถือหุ้น ครั้งที่ 1 / 2552 เมื่อวันที่ 7 |
|              | เมษายน 2552 มีมติดังนี้                                    |
|              |                                                       |
|              | - ให้แปรสภาพบริษัทเป็นบริษัทมหาชนจำกัดและเปลี่ยนชื่อบริษัทใหม่เป็น   |
|              | “บริษัท ธนาสิริ กรุ๊ป จำกัด (มหาชน)“                         |
|              |                                                       |
|              | - แปลงมูลค่าที่ตราไว้จากหุ้นละ 100 บาท เป็นหุ้นละ 1 บาท         |
|              |                                                       |
|              | - มีมติให้เพิ่มทุนจดทะเบียนจาก 200 ล้านบาท เป็น 255 ล้านบาท     |
|              | โดยออกหุ้นสามัญเพิ่มทุนจำนวน 50 ล้านหุ้น เพื่อเสนอขายให้แก่ประชาชน |
|              | และหุ้นสามัญเพิ่มทุนจำนวนไม่เกิน 5 ล้านหุ้น                      |
|              | เพื่อรองร                                               |
|              | ับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทจำนวนไม่เกิน |
|              | 5                                                     |
|              | ล้านหน                                                 |
|              | ่วยที่ออกและเสนอขายให้แก่กรรมการและพนักงานของบริษัทและบริษัทย่อย |
|              | โดยจะเสนอขายพร้อมกับการเสนอขายให้แก่ประชาชน               |
+--------------+-------------------------------------------------------+
| ธันวาคม 2552  | บริษัทฯ ได้จัดให้มีการเสนอขายหุ้นสามัญเพิ่มทุน ต่อประชาชนครั้งแรก    |
|              | (IPO) เมื่อวันที่ 15 ธันวาคม 2552 จำนวน 50 ล้านหุ้น            |
+--------------+-------------------------------------------------------+

4.2 ภาพรวมการประกอบธุรกิจของบริษัทฯ และบริษัทย่อย

กลุ่มบริษัทประกอบธุรกิจพัฒนาอสังหาริมทรัพย์ประเภทบ้านจัดสรรพร้อมที่ดินเพื่อขาย โดยบริษัทฯ
จะเป็นผู้พัฒนาโครงการและเป็นเจ้าของโครงการ เน้นการพัฒนาโครงการในเขตปริมณฑล
โดยเน้นเฉพาะย่านนนทบุรี และสำหรับ TPD จะเน้นโครงการในจังหวัดที่เป็นแหล่งท่องเที่ยว
โดยโครงการของกลุ่มบริษัททุกโครงการอยู่ภายใต้แนวความคิดที่ว่า “การสร้างครอบครัว สังคม
ที่ร่มรื่น อบอุ่นให้แก่ลูกค้าในทุกช่วงจังหวะชีวิตที่ธนาสิริ” และใช้ชื่อโครงการภายใต้แบรนด์หลัก 3
แบรนด์ ได้แก่ “ธนาสิริ”, “ไพร์ม เพลส” และ “เดอะ คลัสเตอร์ วิลล์”
ซึ่งแต่ละชื่อจะมีลักษณะโครงการที่ต่างกันเพื่อตอบสนองความต้องการของกลุ่มลูกค้าเป้าหมายที่แตกต่างกัน

-   แบรนด์ “ธนาสิริ” เป็นโครงการบ้านเดี่ยว : เน้นตลาดสำหรับผู้มีรายได้ค่อนข้างสูง

-   แบรนด์ “ไพร์มเพลส” และ “เดอะ คลัสเตอร์ วิลล์” เป็นโครงการบ้านทาวน์เฮ้าส์ /
    บ้านแฝด : เน้นตลาดสำหรับผู้มีรายได้ปานกลาง

สำหรับโครงการของ TPD ในภูเก็ตจะใช้ชื่อแบรนด์เหมือนบริษัทฯ โดยโครงการแรกเป็นโครงการที่
TPD ซื้อต่อมา เป็นโครงการบ้านเดี่ยวชั้นเดียวซึ่งเป็นที่นิยมในจังหวัดภูเก็ต อยู่ภายใต้แบรนด์
“ไพร์มเพลส” เน้นตลาดสำหรับผู้มีรายได้ปานกลางถึงค่อนข้างสูง
จับกลุ่มทั้งชาวไทยและชาวต่างชาติ ขณะนี้ TPD
ได้ซื้อที่ดินเพิ่มเติมโดยจะเป็นผู้พัฒนาและเป็นเจ้าของโครงการเอง

บริษัทฯ จะพัฒนาโครงการในขนาดไม่ใหญ่มากนัก โดยเฉลี่ยจะมีเนื้อที่ประมาณ 7-20 ไร่
และอายุโครงการโดยเฉลี่ย 2 ปี ทั้งนี้
เพื่อเป็นการกระจายความเสี่ยงและสร้างความหลากหลายของผลิตภัณฑ์

บริษัทฯ มีนโยบายในการสร้างบ้านแบบกึ่งสั่งสร้าง
ซึ่งในเฟสแรกจะมีการก่อสร้างบ้านสร้างเสร็จก่อนขาย (Semi – pre – built) ประมาณร้อยละ
60-70 และในเฟสต่อๆ ไปจะเป็นแบบตามยอดขาย (Pre – sale) การเปิดขายไปพร้อมๆ
กับการก่อสร้าง บริษัทฯ มีวัตถุประสงค์เพื่อให้ลูกค้าได้เห็นแบบบ้านและวัสดุก่อสร้างที่บริษัทฯ
ใช้จริงก่อนการตัดสินใจ นอกจากนี้ บริษัทฯ
ยังสร้างความแตกต่างให้กับผลิตภัณฑ์และบริการตั้งแต่การสำรวจศึกษาวิจัยเพื่อดูความต้องการของลูกค้า
การคัดเลือกทำเลที่ตั้งโครงการอยู่ในย่านการคมนาคมสะดวกสบาย ใกล้สิ่งอำนวยความสะดวก
มีเครือข่ายคมนาคมรองรับ การใช้วัสดุก่อสร้างที่มีคุณภาพได้มาตรฐาน
และมีบุคลากรที่มีประสบการณ์ในการตรวจสอบงานคุณภาพ
และมีบริการหลังการขายโดยให้ความดูแลและรักษาสภาพชุมชน
รวมถึงการรักษาความปลอดภัยให้กับลูกค้าภายหลังพัฒนาโครงการแล้วเสร็จ นอกจากนี้ บริษัทฯ
ได้ออกแบบพื้นที่ส่วนกลางของแต่ละโครงการให้มีลักษณะโดดเด่น
มีการจัดสรรให้พื้นที่มากกว่าที่กฎหมายกำหนดเพื่อเพิ่มความร่มรื่นให้แก่ผู้อยู่อาศัยในโครงการ

ปัจจุบันบริษัทฯ มีบริษัทย่อยหนึ่งแห่ง คือ TPD เดิมชื่อบริษัท กมลา แมนชั่น จำกัด จัดตั้งขึ้นเมื่อวันที่
26 มิถุนายน 2533 ทุนจดทะเบียน 50 ล้านบาท มูลค่าที่ตราไว้หุ้นละ 100,000 บาท จำนวน 500
หุ้น มีวัตถุประสงค์เพื่อการค้าอสังหาริมทรัพย์ ถือหุ้นทั้งหมดโดยตระกูลเสถียรภาพอยุทธ์
และเนื่องจากกลุ่มผู้ถือหุ้นมีความประสงค์จะนำหุ้นสามัญของบริษัทฯ
เข้าจดทะเบียนในตลาดหลักทรัพย์จึงได้ทำการปรับโครงสร้างกลุ่มบริษัทให้เกิดความชัดเจนและไม่ก่อให้เกิดความขัดแย้งทางผลประโยชน์
บริษัทฯ จึงได้เข้าซื้อหุ้น TPD เมื่อวันที่ 18 ธันวาคม 2551 เป็นจำนวน 498 หุ้น
เทียบเป็นสัดส่วนร้อยละ 99.6 ของทุนจดทะเบียนเรียกชำระแล้วทั้งหมด ในราคาตามมูลค่าทางบัญชี
ณ วันที่ 30 กันยายน 2551 รวมราคา 40.4 ล้านบาท

4.3 โครงสร้างรายได้ของบริษัทฯ และบริษัทย่อย

โครงสร้างรายได้หลักของบริษัทฯ
และบริษัทย่อยมาจากการดำเนินธุรกิจพัฒนาอสังหาริมทรัพย์โดยขายบ้านพร้อม ที่ดิน
โดยใช้งบเสมือนงบการเงินรวมในปี 2549 จัดทำโดยผู้บริหาร และงบการเงินรวมปี 2550, 2551
และปี 2552 (ตรวจทาน)
ซึ่งจัดทำโดยฝ่ายบริหารและตรวจสอบโดยผู้สอบบัญชีได้รับอนุญาตตามลำดับ และเนื่องจาก TPD
เพิ่งเริ่มรับรู้รายได้ปี 2551 จากการขายบ้านในโครงการที่ซื้อต่อมา ดังนั้น ในปี 2549 และ 2550
TPD จึงไม่มีรายได้จากการขายปรากฏ
โครงสร้างรายได้หลักของกลุ่มบริษัทในแต่ละปีมีรายละเอียดดังนี้

หน่วย : ล้านบาท

[TABLE]

หมายเหตุ :

1) รับรู้รายได้จากการขายบ้านและที่ดินเมื่อโอนกรรมสิทธิ์

2) รายได้อื่นประกอบด้วย ดอกเบี้ยรับจากธนาคาร การริบเงินจองลูกค้าในโครงการต่างๆ

3) รายการพิเศษเป็นรายได้สุทธิจากค่าทดแทนอสังหาริมทรัพย์ที่ถูกเวนคืนจำนวน 5.3 ล้านบาท

4.4 เป้าหมายการดำเนินธุรกิจ

บริษัทฯ ได้กำหนดวิสัยทัศน์ในการดำเนินธุรกิจ โดยบริษัท ธนาสิริ กรุ๊ป จำกัด (มหาชน)
มุ่งมั่นที่จะร่วมสร้างครอบครัวในสังคมที่ร่มรื่นและอบอุ่นและสร้างความสุขให้กับลูกค้าในทุกช่วงเวลาของการอยู่อาศัยในทุกๆ
โครงการของบริษัทฯ นอกจากนี้ บริษัทฯ ได้กำหนดพันธกิจของบริษัทฯ ดังนี้

1)  พัฒนาโครงการในทำเลที่มีศักยภาพในกรุงเทพและปริมณฑล
    รวมถึงในส่วนภูมิภาคที่มีการเจริญเติบโตทางเศรษฐกิจอย่างต่อเนื่อง

2)  เน้นการพัฒนาโครงการที่มีขนาดปานกลางเพื่อเสริมสร้างความอบอุ่นและความเป็นส่วนตัว

3)  ออกแบบและพัฒนานวัตกรรมและผลิตภัณฑ์ใหม่ๆ ให้มีรูปแบบที่ทันสมัย
    ครบทุกฟังก์ชั่นการใช้สอยอย่างลงตัว
    รวมถึงการเลือกใช้วัสดุที่ได้มาตรฐานสวยงามง่ายต่อการบำรุงรักษาในอนาคต

4)  เน้นการสร้างมูลค่าเพิ่มให้แก่ลูกค้าโดยให้ความสำคัญกับการสร้างความคุ้มค่าทางด้านราคา
    ทำเลที่ตั้งของโครงการ การออกแบบผลิตภัณฑ์, การให้บริการและภาพลักษณ์โครงการ

บริษัทฯ
มีความมุ่งมั่นในการสร้างความมั่นคงและความอบอุ่นให้แก่ลูกค้าโดยการสร้างโครงการที่ตอบสนองถึงการมีครอบครัวและสังคมที่ร่มรื่นและอบอุ่นให้แก่ลูกค้าในทุกๆ
กลุ่ม โดยมีผลิตภัณฑ์ในรูปแบบทาวน์เฮ้าส์ (Town House)
และบ้านแฝดเพื่อรองรับกลุ่มลูกค้าที่เริ่มทำงานที่ต้องการซื้อบ้านหลังแรก (First Home)
และผลิตภัณฑ์ในรูปแบบบ้านเดี่ยวในระดับ

ราคาต่างๆ เพื่อรองรับกลุ่มลูกค้าที่ขยายครอบครัว
เพื่อทำให้ความมุ่งมั่นดังกล่าวประสบความสำเร็จได้นั้น บริษัทฯ เล็งเห็นถึงองค์ประกอบที่สำคัญ คือ
การมีทีมงานที่เก่งและมีความมุ่งมั่นอีกทั้งมีความเข้าใจในธุรกิจ
บริษัทได้เล็งเห็นถึงความสำคัญของทีมงานเป็นอันดับแรก
โดยเชื่อว่าทีมงานจะช่วยสร้างความพึงพอใจในสินค้าและการให้บริการแก่ลูกค้าของบริษัท
นำไปสู่รากฐานที่จะทำให้บริษัทฯ
เจริญเติบโตขึ้นและเป็นที่ยอมรับทางธุรกิจส่งผลไปถึงการสร้างกำไรและผลตอบแทนต่อผู้ถือหุ้นต่อไป

ทั้งนี้ จากความมุ่งมั่นและองค์ประกอบที่มีนั้น บริษัทฯ
จำเป็นที่จะต้องนำพาองค์กรและทีมงานให้มีบรรยากาศและแนวทางในการทำงาน คือ
มีใจรักในการให้บริการอย่างดีเลิศ, มีความรู้ ความเข้าใจ เกี่ยวกับการทำธุรกิจเป็นอย่างดี
อีกทั้งมุ่งเน้นการสร้างทีมงานและสนับสนุนการทำงานเป็นทีม ซึ่งแนวทางทั้ง 3
ประการนี้จะทำให้ทีมงานและองค์กรมีการทำงานที่ชัดเจนขึ้น

อย่างไรก็ตาม เพื่อให้บริษัทฯ สามารถเติบโตได้อย่างโดดเด่นในธุรกิจที่มีการแข่งขันสูงนั้น บริษัทฯ
จึงกำหนดกรอบกลยุทธ์ 5 ประการ คือ

1)  ก่อสร้างบ้านที่มีคุณภาพในระยะเวลาอันสั้น
    เพื่อให้สินค้าและการให้บริการสามารถสร้างความพึงพอใจให้กับลูกค้าได้ในระยะเวลาที่เหมาะสม

2)  พัฒนาผลิตภัณฑ์และทำวิจัยตลาดอย่างต่อเนื่อง เพื่อให้สินค้าและการให้บริการของบริษัทฯ
    มีการพัฒนาและล้ำหน้าคู่แข่งในตลาด

3)  ขยายโครงการอย่างต่อเนื่องโดยครอบคลุมกลุ่มลูกค้าทุกๆ กลุ่มตามเป้าหมายของบริษัทฯ
    เพื่อตอบสนองความต้องการของลูกค้าในทุกช่วงจังหวะของชีวิต

4)  บริหารความเสี่ยงอย่างมีประสิทธิภาพ เพื่อให้บริษัทสามารถเติบโตได้อย่างมั่นคง
    โดยกำหนดให้ขนาดของโครงการแต่ละโครงการมีขนาดไม่ใหญ่เกินไป

5)  การบริหารจัดการชุมชนอย่างเป็นระบบและมีมาตรฐานเป็นสิ่งสำคัญอย่างยิ่งที่จะนำไปสู่สังคมที่อบอุ่นและสร้างความพึงพอใจสูงสุดให้แก่ลูกค้าที่เข้าอยู่ในโครงการ

ทั้งนี้ นอกเหนือจากกลยุทธ์ที่ได้กล่าวมาทั้งหมดแล้วนั้น
สิ่งสำคัญที่ส่งเสริมให้ทีมงานสามารถทำงานร่วมกันได้อย่างราบรื่นและเป็นอันหนึ่งอันเดียวกันส่งผลให้บริษัทฯ
ประสบความสำเร็จได้นั้นจำเป็นต้องมีวัฒนธรรมองค์กร โดยบริษัทฯ ได้สร้าง วัฒนธรรมธนาสิริ
(T-Smile) ซึ่งมีองค์ประกอบ ดังนี้

T - ธนาสิริ หมายถึง ความมุ่งมั่นที่จะสร้างครอบครัวและสังคมที่ร่มรื่น อบอุ่น

  แก่ลูกค้าในทุกช่วงจังหวะชีวิตที่ธนาสิริ

S - Spirit of Ownership หมายถึง ความเป็นเจ้าของ ซึ่งเน้นให้ทุกคนกล้าตัดสินใจ และ

  รับผิดชอบในงานที่ดูแลรับผิดชอบ

M – Mindset And Attitude หมายถึง การที่มีทัศนคติที่ดี มองโลกในแง่ดี คิดบวก และเปิดใจ

  กว้างต่อการยอมรับฟังความคิดเห็นของผู้อื่น

I – Intelligence Professionalism หมายถึง การทำงานแบบมืออาชีพ มีวินัย ใฝ่รู้
และมีคุณธรรม

L- Leadership Team to Win หมายถึง การทำงานเป็นทีม มีเป้าหมายและวัตถุประสงค์ร่วมกัน

  และมุ่งมั่นให้ทีมงาน ประสบความสำเร็จร่วมกัน

E- Excellent Service หมายถึง การให้บริการอย่างเป็นเลิศทั้งลูกค้าภายนอกและภายใน

วัฒนธรรมองค์กรดังกล่าวได้พิสูจน์ให้เห็นถึงความเป็นอันหนึ่งอันเดียวกันขององค์กร ทำให้บริษัทฯ
มีการเติบโตอย่างต่อเนื่องนำไปสู่การเป็นบริษัทมหาชนในปัจจุบัน

สำหรับเป้าหมายการดำเนินธุรกิจของบริษัทฯ ใน 3 ปีข้างหน้า บริษัทฯ
มุ่งเน้นการพัฒนาโครงการที่อยู่อาศัยที่มีความแตกต่างในระดับราคาที่สามารถแข่งขันได้บนทำเลที่มีศักยภาพ
เพื่อตอบสนองความต้องการซื้อที่อยู่อาศัยของกลุ่มเป้าหมายของบริษัทฯ
ซึ่งเป็นกลุ่มที่มีรายได้ส่วนใหญ่ในเขตกรุงเทพมหานครและปริมณฑล
รวมถึงในส่วนภูมิภาคที่มีการเจริญเติบโตทางเศรษฐกิจอย่างต่อเนื่องและยังมีความต้องการที่อยู่อาศัยเป็นของตนเอง
โดยการพัฒนาโครงการบริษัทฯ
จะเลือกพัฒนาในทำเลที่เหมาะสมและมีศักยภาพตามแนวสาธารณูปโภคที่ดี ให้ผลตอบแทนที่คุ้มค่า
และมีโครงสร้างการลงทุนที่เหมาะสม